Z á p i s n i c a

zo zasadnutia obecného zastupiteľstva v Hontianskych Moravciach
 dňa 22.04.2025

Prítomní poslanci: podľa prezenčnej listiny

Program zasadnutia:

1. Otvorenie, predloženie programu zasadnutia.
2. Voľba overovateľov zápisnice.
3. Voľba návrhovej komisie.
4. Určenie zapisovateľa.
5. Schválenie spoluúčasti projektu Kompostéry pre Hontianske Moravce.
6. Schválenie prefinancovania projektu Modernizácia a rozšírenie kamerového systému.
7. Schválenie žiadosti o odkúpenie bytu.
8. Rôzne.
9. Záver

K bodom zasadnutia:

K bodu 1: Otvorenie, predloženie programu zasadnutia

Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné.  Následne predložil program zasadnutia. Program zasadnutia bol schválený bez pripomienok.

K bodu 2: Voľba overovateľov zápisnice

Za overovateľov zápisnice boli zvolení poslanci: p. Jankov, p. Halaj 

K bodu 3: Voľba návrhovej komisie

Návrhovú komisiu poslanci zvolili v zložení: p. Melicherčík, p. Brunauer 

K bodu 4: Určenie zapisovateľa. 

Za zapisovateľa starosta obce určil Ing. Marcelu Púčekovú.


K bodu 5: Schválenie spoluúčasti projektu Kompostéry pre Hontianske Moravce.
Obec bola úspešná v projekte na nákup kompostérov pre rodinné domy (spolu 173 kusov), tento projekt je financovaný z Ministerstva životného prostredia SR ako integrovaná územná investícia BBSK a je potrebné predložiť uznesenie z obecného zastupiteľstva, v ktorom obecné zastupiteľstvo schvaľuje realizáciu tohto projektu a výšku spolufinancovania projektu vo výške 8 % (2 948,75€) z celkových oprávnených výdavkov projektu 36 859,38 €

K bodu 6: Schválenie prefinancovania projektu Modernizácia a rozšírenie kamerového systému.
Obec bola úspešná v projekte na Modernizáciu a rozšírenie kamerového systému z PPA cez miestnu akčnú skupinu Zlatá cesta v celkovej výške 22 305,58 €. Nakoľko projekt bol schválený v roku 2024 a pre rok 2025 sa menila výška DPH bolo potrebné upraviť pôvodnú zmluvu dodatkom. Obec uhradí tento projekt z predschváleného úveru z Prima Banky a následne bude refundovaný z PPA. Projekt má byť ukončený a vyfakturovaný do konca júna. V tejto etape sa vymenia kamery na obecnom úrade, ktoré sú analógové a tiež sa nainštalujú nové kamery, ktoré budú monitorovať parkovisko pred zdravotným strediskom a park, ďalej ulicu Hontiansku smerom na Dudince a ulicu Hontiansku smerom na Opatové Moravce.


K bodu 7: Schválenie žiadosti o odkúpenie bytu.
Pán Ľubomír Trnčák doručil dňa 9.12.2024 na obec Žiadosť o odkúpenie bytu na základe zmluvy o nájme bytu zo dňa 27.6.2001. Jedná sa o obecný nájomný byt v bytovom dome 285, LV 270, kú. Kostolné Moravce. Na tomto bytovom dome je ťarcha z Ministerstva dopravy a výstavby, predmetný byt nie je možné za súčasnej situácie odpredať do osobného vlastníctva. Obec nemôže predať svoj majetok za nižšiu cenu ako je trhová, takýto predaj by bolo možné uplatniť len v prípade ak by sa jednalo o nehnuteľnosť schátranú, ktorú nikto nechce, alebo pozemok, ktorý obec nevyužíva a bezprostredne by susedil s pozemkom žiadateľa.

[bookmark: _GoBack]K bodu 8: Rôzne
Poslanec Jankov sa informoval, že či by nebola možnosť vrátiť dotáciu, ktorú poskytlo Ministerstvo dopravy na výstavbu bytového domu 285, starosta obce - v súčasnej dobe je trend zachovávať nájomné bývanie a zvyšovať percento nájomného bývania na Slovensku.  V minulosti už obec požiadala katastrálny úrad o výmaz záložného práva z predmetného listu vlastníctva, avšak katastrálny úrad túto žiadosť zamietol, nakoľko kontaktoval veriteľa /Ministerstvo dopravy a výstavby/ a ten s výmazom ťarchy nesúhlasil.  V zmluve o poskytnutí dotácie je podmienka zachovať nájomný charakter bývania. 

K bodu 9:  Záver			
Na záver rokovania starosta obce poďakoval prítomným poslancom a ukončil zasadnutie obecného zastupiteľstva.

V Hontianskych Moravciach 23.04.2025


Zapísala: Ing. Marcela Púčeková 



Overovatelia zápisnice:


............................................	............................................		............................................
Peter Jankov 			Rastislav Halaj  	                      Dalibor Tesársky
									             starosta obce

